
    
      
        
          
        
      

    





लेखक के बारे में: - 

देवांश नायक एक युवा लेखक हैं, जिन्होंने अपनी ज़िंदगी के सच्चे अनुभवों को शब्दों में ढालकर इस किताब को लिखा है। यह किताब उनकी आत्मा के बेहद करीब है, क्योंकि इसमें उनकी अधूरी मोहब्बत, उनका इंतज़ार और उनकी जज़्बातों की गहराई दर्ज है।



पेशे से एक साधारण इंसान, लेकिन सोच से बेहद गहरे – देवांश ने अपने दर्द को छुपाने के बजाय उसे कागज़ पर उतारा, ताकि उनकी कहानी दुनिया तक पहुँच सके।



उनकी लेखनी में सच्चाई, मासूमियत और मोहब्बत की ख़ुशबू है। उन्होंने अपनी पहली किताब के ज़रिए यह साबित किया है कि मोहब्बत सिर्फ़ पाने का नाम नहीं, बल्कि इंतज़ार और क़ुर्बानी भी मोहब्बत की असली पहचान है।



देवांश का मानना है –



“शब्द कभी मरते नहीं, मोहब्बत कभी मिटती नहीं और कहानियाँ हमेशा ज़िंदा रहती हैं।”







कहानी विवरण :- 

कभी-कभी ज़िंदगी हमें ऐसी कहानी दे जाती है, जिसे हम चाहकर भी भुला नहीं पाते। यह किताब एक सच्चे प्यार और उसके इंतज़ार की दास्तान है।



यह कहानी है एक साधारण लड़के की, जिसने पहली नज़र में ही एक लड़की से मोहब्बत की और फिर किस्मत ने उन्हें चार खूबसूरत मुलाक़ातों में जोड़ दिया। दिल्ली की सड़कों से लेकर हरिद्वार की गलियों तक, इंडिया गेट से लेकर ज़ू पार्क तक, हर मुलाक़ात एक नई याद, एक नया एहसास लेकर आई।



लेकिन ज़िंदगी हमेशा आसान नहीं होती। मोहब्बत, फासले और हालात ने इन्हें अलग कर दिया। एक तरफ़ वादे, सपने और इंतज़ार... दूसरी तरफ़ जुदाई, अकेलापन और अधूरी मोहब्बत।



यह किताब सिर्फ़ एक प्रेम कहानी नहीं है, बल्कि एक ऐसे दिल की दास्तान है जिसने हार मानना नहीं सीखा। यह कहानी उन सबके लिए है जिन्होंने किसी को दिल से चाहा, उसका इंतज़ार किया और फिर भी उसे खो दिया... लेकिन मोहब्बत को अपनी ताकत बना लिया।



अगर आपने कभी इंतज़ार किया है, कभी टूटकर प्यार किया है और कभी किसी को खोने का दर्द झेला है – तो यह किताब आपकी भी है।

